Bolesť hlavy, sťažené dýchanie
Dobrý deň, 3tí deň ma bolí hlava,horšie sa mi dýcha, ale nos mám prázdny. Nemám ani teplotu,možno vnútornu,lebo citim akoby zvysenu,ale nenameram. Čo to mozebm byť? Zápal dutín? Čo by ste prosím odporúčili si zakúpiť?
Ďakujem
Dobrý deň,
ďakujeme za Vašu otázku.
Na základe uvedených príznakov je vhodné spočiatku zvoliť symptomatickú liečbu.
Pri silnej bolesti je možné siahnúť po voľnopredajných systémovo pôsobiacich analgetikách. K dispozíci máme lieky s obsahom účinných látok ako sú ibuprofén, diklofenak, kyselina acetylsalicylová, naproxen, prípadne paracetamol. Na trhu sú dostupné aj lieky obsahujúce rôzne kombinácie liečiv, pre zvýšenie účinku. Žiaľ, v našej kompetencii nie je možné určiť príčinu uvedených ťažkostí. Ak budú príznaky (najmä sťažené dýchanie) pretrvávať, alebo sa pridružia iné symptómy, obráťte sa na lekára.
Prajem skorú úľavu od ťažkostí.
S pozdravom
PharmDr. Veronika Kiabová